Всяко домакинство трябва да разполага с поне един разклонител, който да използва за захранването на повече от един уреди. Изборът определено не е нещо сложно, тъй като има само няколко фактора, които трябва да съобразите.
На първо място трябва да знаете за какво ще го използвате, за да можете да прецените колко гнезда са ви необходими. Факт е, че разклонителните с повече гнезда заемат повече място, но за сметка на това са изключително удобни, тъй като никога не знаете дали няма да ви се наложи да включите някой допълнителен уред.
Другото нещо, на което трябва да обърнете внимание, е дължината. Препоръчително е да се спрете на разклонител с по-дълъг кабел, тъй като по-голямата дължина никога няма да е излишна.
Освен това е желателно да знаете за какви точно уреди ще използвате разклонителя. Уредите с по-мощна консумация е добре да бъдат включвани в по-издръжливи разклонители с допълнителна защита.